
Uzaicinājums uz tiešsaistes semināru 
"Bērna sēras pēc tuvinieka nāves un kā ar to strādāt skolā"

Cienījamie pedagogi, sociālie pedagogi un izglītības psihologi,

Aicinām Jūs piedalīties tiešsaistes seminārā "Bērna sēras pēc tuvinieka nāves un kā ar to strādāt skolā", kas norisināsies š.g. 7. oktobrī plkst. 16:00–19:00 tiešsaistē ZOOM platformā.

Semināra mērķis ir sniegt zināšanas un praktiskus rīkus, kā atbalstīt bērnu, kurš piedzīvojis tuvinieka nāvi, un kā profesionāli un empātiski reaģēt skolas vidē.

Semināru vadīs psiholoģe Maija Mežule un speciālais pedagogs Kristaps Orups no “Latvijas SOS Bērnu ciematu asociācijas” programmas "Kalniem pāri", kas atbalsta ģimenes, kuras saskārušās ar tuvinieka zaudējumu.
 
Tiešsaistes seminārā apskatīsim šādas tēmas:
· Par programmu "Kalniem pāri" (atbalsts ģimenēm sērās);
· Nāve, sēras, sērošanas fāzes;
· Sēru ietekme uz emocijām, domām, uzvedību un ķermeni bērniem;
· Bērnu izpratne par nāvi dažādos vecumposmos, katra vecumposma vajadzības;
· Sērojoša bērna uzvedība skolā – kā atpazīt signālus, kas liecina par sērām, un kā tos nošķirt no “problēmu uzvedības”;
· Pedagoga un klases reakcija uz bērna zaudējumu – ko darīt, ko nedarīt, kā atbalstīt bērnu kolektīvā;
· Komunikācijas stratēģijas ar bērnu sērās – kā runāt par nāvi, kā atbildēt uz jautājumiem, kā reaģēt uz klusēšanu vai dusmām;
· Atbalstošas vides veidošana skolā – kā radīt drošu atmosfēru, kas mazina izolētību un veicina integrāciju;
· Praktiskie rīki darbam ar sērojošu bērnu – vingrinājumi, rituāli, simboliskas aktivitātes (piem., piemiņas kaste, vēstuļu rakstīšana, zīmēšana);
· Sadarbība ar ģimeni un kolēģiem – kā koordinēt atbalstu starp skolu, vecākiem un ārējiem speciālistiem;
· Pedagoga paša robežas un pašaprūpe – kā saglabāt profesionālismu, izvairoties no pārslodzes un izdegšanas.

Pieteikšanās: lūdzam aizpildīt īsu anketu līdz 06.10.2025., lai reģistrētu savu dalību: https://forms.gle/kWHoSibvCNQVhmWm8
 
Neskaidrību gadījumā sazināties ar programmas “Kalniem pāri” vadītāju un semināra koordinatoru Andri Vagalu, rakstot uz e-pastu andris.vagals@sosbca.lv 

Tiešsaistes seminārs tiek īstenots Sabiedrības integrācijas fonda Latvijas valsts budžeta finansētās programmas “NVO fonds” projekta "Latvijas SOS BCA kapacitātes stiprināšana - 2025" ietvaros .

